# Zápisnica

**zo zasadnutia Obecného zastupiteľstva obce Veľký Grob dňa 19.10.2018**

Prítomní:

starosta obce \_ Viliam Rigo

poslanci \_ Zimermanová Vlasta, Popovičová Jana ,Ing. Fiala Vladimír, Uher Jaroslav, Fero Miroslav Brinza Roman

hlavný kontrolór \_ Mézeš Ľudovít

Neprítomní poslanci: Šenkárik Jozef (ospravedlnený)

hostia: 6 (viď prezenčná listina)

Účasťou 6 poslancov bolo zastupiteľstvo uznášania schopné.

**Program rokovania :**

**1. Otvorenie zasadnutia**

**2. Návrh a schválenie zapisovateľa**

**3. Návrh a schválenie overovateľov zápisnice**

**4. Kontrola plnenia uznesení z predchádzajúcich zasadnutí OZ**

**5. Došlé spisy**

**6. Informácie o vykonaných činnostiach v obci od posledného zasadnutia dňa 13.7.2017**

**7. Interpelácie a dopyty poslancov obecného zastupiteľstva**

**8. Diskusia**

**9. Návrh uznesenia**

 **10. Záver zasadnutia**

**Priebeh zasadnutia:**

**1. Otvorenie zasadnutia**

Na úvod zasadnutia starosta obce Rigo Viliam privítal všetkých prítomných.

**2. Návrh a schválenie zapisovateľa**

Starosta obce navrhol za zapisovateľa : Popovičová Jana

Hlasovanie :

ZA : 6

#### PROTI : 0

ZDRŽAL SA : 0

**3. Návrh a schválenie overovateľov zápisnice**

Obecné zastupiteľstvo vo Veľkom Grobe berie na vedomie, že tento bod programu je vylúčený z rokovania, nakoľko voľba overovateľov zápisnice nie je zo zákona povinná a už nebude predmetom ďalších zasadaní zastupiteľstva.

**4.Kontrola plnenia uznesení z predchádzajúcich zasadnutí OZ**

Obecné zastupiteľstvo vo Veľkom Grobe berie na vedomie kontrolu plnenia uznesení z predchádzajúceho obdobia.

**5. Došlé spisy**

**5.1**. **Došlý spis 419/2017** zo 4.9.2017 „Žiadosť o odkúpenie časti pozemku“ pred domom číslo 440, parcela 297, žiadateľ: Tallo Dušan, Tallová Eva , nakoľko sa o tento pozemok starajú, upratujú a zveľaďujú ho.

**Príspevok k 5.1**. \_ starosta obce uviedol, že pozemok je obecný, rozdelený na dve časti a v Územnom pláne je tento v pásme „náhradná výsadba zelene“.

**Uznesenie č. 31/2017**

Obecné zastupiteľstvo vo Veľkom Grobe nesúhlasí s odpredajom časti pozemku v zmysle žiadosti Tallo Dušan, Tallová Eva , došlý spis 419/2017.

Hlasovanie :

ZA : 0

#### PROTI : 6

ZDRŽAL SA : 0

5.2. **Došlý spis 445/2017** zo 29.9.2017 „Žiadosť o zmenu VZN o výške mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole a školskom klube“, žiadateľ : Rada školy Základnej školy s materskou školou Veľký Grob

**Príspevok k 5.2**. \_ starosta obce konštatoval, že predmet došlého spisu 445/2017 nemôže byť prerokovaný, nakoľko na Obecný úrad nebola do dnešného dňa doručená Zápisnica zo zasadnutia Rady školy.

**Uznesenie č. 32/2017**

Obecné zastupiteľstvo berie na vedomie, že tento bod programu je vylúčený z rokovania. S predmetom došlého spisu 445/2017 sa bude obecné zastupiteľstvo zaoberať až po riadnom doručení Zápisnice zo zasadnutia Rady školy na Obecný úrad.

Hlasovanie :

ZA : 6

#### PROTI : 0

ZDRŽAL SA : 0

**6. Informácie o vykonaných činnostiach v obci od posledného zasadnutia dňa 24.8.2017**

Starosta obce podal nasledujúce informácie :

**6.1.** V dňoch 25.11. a 26.11.2017 je plánovanéstretnutie s občianskymi združeniamipod názvom **„Partnerské objatie“**. Súčasťou tejto akcie bude spomienka na významnú obyvateľku našej obce, pani Katarínu Brinzovú, pri príležitosti jej 140 výročia narodenia. Na jej počesť bude prístupná prezentácia jej tvorby. Pri tejto príležitosti bude pri jej rodnom dome slávnostne osadený obelisk“ z pieskovca, na ktorom sú zobrazené fragmenty vzoru z jej širokej tvorby originálnej ľudovej maľby. Organizačnú stránku tejto pripomienky zastrešujú v plnej miere členovia folklórnej skupiny KONOPA. Ďalšou súčasťou stretnutia „Partnerské objatie“ bude aj ochutnávka vín a jedál, ktorú organizuje „búda team“. Stretnutie sa končí „katarínskou zábavou“.

**6.2. Investičný projekt „výstavba čističky odpadových vôd“.** Starosta podal informáciu, že, ak bude obci chválená žiadosť o projekt čističky odpadových vôd, tak okrem 5% finančnej spoluúčasti obce (45 tis EUR) , je obec povinná uhradiť aj 20 % DPH, čo je objem cca 180 tis EUR z celkových nákladov na výstavbu čističky. Jednou z navrhovaných možností je vykrytie nákladov formou úveru. Starosta a obecné zastupiteľstvo sa dohodli, že o spôsobe krytia nákladov za úhradu DPH sa bude rozhodovať až v prípade schválenia žiadosti „Projekt čističky odpadových vôd“.

**6.3.** Starosta informoval, že návrh rozpočtu pre rok 2018 je v príprave a bude predmetom jednania na nasledujúcom zastupiteľstve.

**7. Interpelácie a dopyty poslancov obecného zastupiteľstva**

Do tohto bodu programu nebol podaný žiadny podnet zo strany poslancov.

**8. Diskusia**

**Príspevok č.1** \_p. Lukáčová, predsedníčka rady školy\_ upozornila na chronický nedostatok miest v škôlke, a preto by uvítala riešiť možnosť vytvorenia novej triedy, navrhuje napr. možnosť rozšírenia škôlky formou tzv. kontajnerovej výstavby.

**Reakcia na príspevok č.1** \_ starosta obce: informoval, že projekt realizácie rozšírenia budovy škôlky je v príprave, proti vzniku novej triedy v škôlke nemá námietky. Ak však bude schválený návrh na vznik novej triedy, musel by sa pripravovaný projekt zmeniť. Nebráni sa ani myšlienke rozšíriť škôlku aj formou tzv. „ kontajnerovej škôlky“ , záleží od rozhodnutia obecného zastupiteľstva, resp. od prípadne zverejnenia novej výzvy pre poskytnutie nenávratnej pôžičky z fondov

**Reakcia na príspevok č.1**

**\_** p. Zimmermanová: navrhuje kontajnerové riešenie rozšírenia škôlky

\_p. Popovičová: navrhuje kontajnerové riešenie rozšírenia škôlky

**Príspevok č. 2 \_** p. Popovičová \_ sa pýtala, kedy budú doručované kandidátne listiny k voľbám do vyšších územných celkov

**Reakcia na príspevok č.2** \_ starosta obce: odporučil obrátiť sa v tejto veci na pracovníčky Obecného úradu

**Príspevok č. 3 \_** p. Popovičová \_ poukázala na skutočnosť, že správa z kontrolnej činnosti za 1.polrok 2017, ako aj plán kontrolnej činnosti na 2.polrok 2017, neboli predložené, aj napriek tomu, že to malo byť zaradené do programu tohto zastupiteľstva v zmysle Zápisnice z 24.8.2017.

**Reakcia na príspevok č.3** \_ starosta obce a hlavný kontrolór uviedli, že žiadané dokumenty boli uverejnené na úradnej tabuli. Na opätovnú žiadosť poslankyne p. Popovičovej budú tieto dokumenty predložené k prejednaniu v nasledujúcom zastupiteľstve.

**Príspevok č. 4 \_** p.Fero \_ sa pýtal, či všetky podané žiadosti na nové bytové jednotky sú stále v platnosti

**Reakcia na príspevok č.4** \_ starosta obce informoval, že všetky doposiaľ evidované žiadosti o pridelenie novej bytovej jednotky sú v platnosti.

**Príspevok č. 5 \_** starosta obce informoval že od 2.11. do 15.11.2017 bude mimo výkonu svojej funkcie z vážnych súkromných dôvodov. Zastupovaním preto poveruje zástupcu starostu, p. Fialu. Pán Fiala je však zhodou okolností v tej dobe na kúpeľnej liečbe.

**Reakcia na príspevok č.5 \_** prítomní poslanci obecného zastupiteľstva nevedeli zaujať postoj k tomu, ako, a koho poveriť zastupovaním výkonu funkcie starostu obce počas tohto obdobia. Preto poverili hlavného kontrolóra aby zistil do budúceho zasadania zastupiteľstva, ako má obecné zastupiteľstvo postupovať v takejto situácii.

**9. Návrh uznesenia**

**Uznesenie č. 33/2017**

Obecné zastupiteľstvo vo Veľkom Grobe súhlasí so znením uznesení, schválených na zasadaní zastupiteľstva dňa 19.10.2017.

**10. Záver zasadnutia**

Starosta obce poďakoval prítomným za účasť.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vo Veľkom Grobe zapísala dňa 19.10.2017 Popovičová Jana

........................................................................................

Viliam Rigo , starosta obce